**Представено от Община Роман, уведомление за инвестиционно предложение (ИП) за: «Изграждане на компостираща инсталация за разделно събрани биоразградими битови отпадъци, за нуждите на Община Роман», в УПИ IV-1027, кв. 71, гр. Роман, общ. Роман, обл. Враца,**

Във връзка с внесено в РИОСВ- Враца уведомление от Община Роман за инвестиционно предложение (ИП) за: «Изграждане на компостираща инсталация за разделно събрани биоразградими битови отпадъци, за нуждите на Община Роман», в УПИ IV-1027, кв. 71, гр. Роман, общ. Роман, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Предвижда се Изграждане на компостираща инсталация за разделно събрани биоразградими битови отпадъци, за нуждите на Община Роман.

 - ИП на община Роман е във връзка с кандидатстване по процедура „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци", по Приоритет 2 „Отпадъци" на Програма Околна среда 2021-2027г.". С ИП се цели отклоняване депонирането на биоразградимите отпадъци и тяхното компостиране чрез изграждане на компостираща инсталация с капацитет до 800 t/y, с което ще се намали депонирането им. Предвижда се зоната на компостиране да се изгради в границите на имот УПИIV-1027, кв. 71 по регулационния план на гр. Роман, общинска собственост, с площ от 5742 кв.м. Със Заповед № 1236/16.10.2013 г. е одобрен Подробен устройствен план - План за регулация и План за застрояване на ПИ 1027 по плана на гр. Роман за образуване на нови у.п.и., със собственик община Роман. (УПИ IV-1027, кв. 71 по регулационния план на гр. Роман е за „инфраструктура и управление на животински отпадъци “).

 - Планираното предложение представлява технология за открито компостиране в редове, чрез обособяване на зона за интензивно зреене в затворени контейнери/съоръжения. Основната цел е производство на висококачествен компост, рециклиране на разделно събрани биоотпадъци па територията на община Роман в съответствие с Наредба за разделно събиране на биоотпадъци и третиране на биоразградими отпадъци. Процесът на компостиране включва следните основни оперативни стъпки: приемане и съхранение на входящите материали (листа, трева, храсти, дървета, разделно събрани хранителни отпадъци и спомагателни материали); приготвяне и смесване на биоразградимите отпадъци, вкл. раздробяване на обемистите; компостиране на редове на открито с регулярно обръщане и смесване; интензивна фаза; фаза на зреене с редовно оросяване; мониторинг на температурата; пресяване на зрелия компост до получаване на готов продукт; складиране преди употреба или маркетинг.

 - Интензивното зреене е в затворени контейнери/съоръжения с херметична не пропускливост, които могат да се поставят върху фундамент (бетонова или асфалтова настилка). След интензивния процес/ферментация на разделно събраните зелени и биоразградими отпадъци, стабилизирания продукт се разполага в открити редове за компостиране до окончателно образуване на компост. Прилагането на технология на открито компостиране в редове е чрез комбинация с въздухопропускливи и водонепроницаеми мембрани, които възпрепятстват постъпването на дъждовна вода в куповете. Инсталацията за открито компостиране включва и платнище за компостиране (геотекстил), което задържа влагата и защитава от външни атмосферни фактори; басейн за инфилтрат; битови помещения; паркинг и др.

 - Независимо от избраната технология е необходимо на площадката да бъде изградена необходимата вътрешно площадкова инфраструктура, както и изграждане на довеждаща инфраструктура. До имота ще се осъществи сградно отклонение от съществуващата ел. мрежа. Водоснабдяването ще се извърши от съществуващата водопроводна мрежа. ИП не предвижда и не е свързано с водовземане от повърхностни или подземни води, заустване на отпадъчна води в повърхностни водни обекти или съоръжения, които могат да създадат опасност от замърсяване на подземните води, и не е свързано с водовземане и/или ползване на воден обект по смисъла на Закона за водите. Водоснабдяването ще се извърши от съществуващата водопроводна мрежа. Няма да се генерират отпадъчни води. Инфилтрата ще се събира в резервоар и ще се ползва за оросяване на материала при процеса на компостиране. При реализацията на ИП няма да има взривни работи, както и няма да се използват и емитират приоритетни и/или опасни химични вещества, при които се осъществява контакт с води.

 - При изпълнението на инвестиционното намерение ще бъдат спазени изискванията на законодателството по управление на отпадъци. С реализацията на инвестиционното намерение няма да се образуват отпадъци. При установяване на компоненти, не подлежащи на компостиране, съшите ще бъдат отделяни и транспортирани до Регионалната система за управление или предавани на лица притежаващи разрешителни/регистрационни документи по реда на ЗООС/ЗУО.

 - Разстоянието от депото до най-близко разположените обекти, подлежащи на здравна зашита по смисъла на § 1, т. 3 от допълнителните разпоредби на НРРИОВОС (в случая жилищна сграда), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни е повече от 300 м.

 - Инвестиционното предложение не се намира в близост до територии, имащи значение за опазване на обектите на културното наследство.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 11, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца (вх. № ОВОС-ЕО-367-(5) от 01.10.2024г.) становище на Басейнова дирекция “Дунавски район” (копие от което се предоставя за съобразяване):

 - Реализирането на инвестиционното предложение е *допустимо*:

 - Допустимо *спрямо* спрямо целите за опазване на околната среда, заложени в ПУРБ 2016 - 2021 г., както и с предвидените мерки за постигане на тези цели, при спазване на мерките посочени в т. 1.1.2 от настоящото становище.

 - Допустимо *спрямо* ПУРН 2016 - 2021 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2016 - 2021 г.

 - Съгласно действащия към момента ПУРН 2016 - 2021 г. и предоставената информация, ИП попада в РЗПРН с код BG1\_APSFR\_IS\_011, утвърдени от Министъра на околната среда и водите със Заповед РД-804/10.08.2021 г.

 - Съгласно наличната в БДДР информация, имота в който ще се реализира ИП:

 - *Не попада*в определени СОЗ по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води. използвани за лечебни, профилактични, питейни и хигиенни нужди* (Наредба № 3 от 16 октомври 2000 г.).

 - В района *няма налични* *съоръжения* за ПБВ без определени СОЗ, за които е необходимо спазване на ограничения в буферни зони в радиус 1000 м от водовземното съоръжение, съгласно *Приложение 1 към Национален каталог от мерки към ПУРБ.*

 - Реализацията на разглежданото ИП *няма да окаже негативно въздействие* върху водите и водните екосистеми, и е допустимо спрямо ПУРБ и ПУРН в Дунавски район при условие, че се спазват мерките, посочени в т. 1 и законовите изисквания, посочени в т. 2 на настоящото становище.

 ***ІI. По отношение на изискванията на чл.31 от Закона за биологичното разнообразие (ЗБР):***

 Мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.).

 Най-близо разположената защитена зона, на 2,200 км е BG0001014 "Карлуково" за опазване на природните местообитания и на дивата флора и фауна, обявена със Заповед № РД-329/31.03.2021 г. на МОСВ (ДВ, бр. 53/2021 г.).

 Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31,

 ***III. По отношение на изискванията на Закона за водите (ЗВ):***

 При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

 *Копие от писмото е изпратено до: Община Роман, обл. Враца, БДДР*

 /отговорено от РИОСВ-Враца на 02.10.2024г./